Álvaro Arbeloa

Álvaro Arbeloa Coca (født 17. januar 1983) er en spansk tidligere fotballspiller.


== Klubbfotball ==


=== Real Madrid ===
Arbeloa var gutte- og juniorspiller i Real Zaragoza, men gikk til Real Madrid i 2001. Der spilte han frem til 2006 på enten A-, B- eller C-lag, og debuterte på Reals førstelag mot Real Betis 16. oktober 2004. Han var kaptein på B-laget til Real Madrid hvor han i sin siste sesong spilte 33 av 44 kamper, og fikk 16 gule kort.


=== Deportivo de La Coruña ===
Sommeren 2006 gikk Arbeloa til Deportivo de La Coruña for £860.000, der han spilte med trøye nr. 17. Det viste seg å bli et kortvarig opphold – januar 2007 gikk han til Liverpool for £2 600 000, etter bare å ha spilt 17 A-lagskamper for Deportivo.


=== Liverpool FC ===
Han fikk sin debut fra start for Liverpool mot Newcastle i Premier League 10. februar 2007, da han kom inn i andre omgang. Sin første kamp gjorde han borte i Mesterligaen mot FC Barcelona, der han tok seg spesielt godt av vertenes spiller Lionel Messi, i kampen Liverpool vant 2-1. Han spilte totalt 14 kamper for Liverpool i sesongen 2006/07, hvorav to som innbytter. Han scoret sitt første mål for Liverpool i en kamp mot Reading den 7. april 2007, og ble dermed både den første Liverpool spiller med nr 2 til å score i en reell kamp siden Mike Marsh scoret i en ligacup-kamp mot Crystal Palace den 16. desember 1992 og den første med nummer 2 til å score i Premier League siden Mike Marsh scoret mot Crystal Palace 28. november 1992.
Arbeloa startet som høyreback, men har siden også spilt midtstopper og venstre vingback. Arbeloas nummer ble endret fra 2 til 17 som et personlig valg foran 2007–08 sesongen. Det nummeret hadde tidligere vært brukt av Craig Bellamy. Sesongen 2007/08 startet Arbeloa i samtlige av de første kampene for Merseyside-laget, han fylte plassene både til Steve Finnan og John Arne Riise uten problem, og ble rost av Rafael Benitez for sin gode start på sesongen. 2007/2008 sesongen ble en bra sesong for Arbeloa, han har vært en av de mest stabile spillerne i Premier League, og har spilt relativt mange kamper.
Lille julaften 2008 ble Arbeloa skadet på trening med en hamstringskade, og ble satt utenfor flere av kampene frem mot nyåret. Han returnerte til spill, men fikk en ny skade i mars 2009, som satte han utenfor i ti dager. Sommeren 2009 ble han solgt til Real Madrid for ca. £3.6M.


== Landslagsspill ==
Arbeloa har representert Spania på U15, U16, U17, U19 og U21 nivå, men aldri Spanias hovedlag. Arbeloa ble kalt inn i troppen til kampen mot Frankrike, men måtte melde forfall pga. en kneskade. Senere fikk han sjansen for a-laget da han kom inn og spilte de siste femten minuttene for Sergio Ramos i privatkampen mot Italia.
I EM i fotball 2008 var Arbeloa en del av troppen som vant et spansk EM-gull for første gang på 44 år.


== Meritter ==
Real MadridPrimera División (1): 2011/2012
Copa del Rey (2): 2010/2011, 2013/2014
Supercopa de España (1): 2012
UEFA Champions League (1): 2013/2014
UEFA Super Cup (1): 2014SpaniaVM i fotball (1): 2010
EM i fotball (2): 2008, 2012


== Referanser ==


== Eksterne lenker ==
(en) Álvaro Arbeloa – kategori av bilder, video eller lyd på Commons 
(en) Álvaro Arbeloa på Internet Movie Database 
(en) Álvaro Arbeloa – FIFA 
(en) Álvaro Arbeloa – UEFA 
(en) Álvaro Arbeloa – Transfermarkt 
(en) Álvaro Arbeloa – national-football-teams.com 
(en) Álvaro Arbeloa – WorldFootball.net 
(en) Álvaro Arbeloa – Soccerbase.com 
(en) Álvaro Arbeloa – FootballDatabase.eu 
(en) Álvaro Arbeloa – Soccerway 
(en) Álvaro Arbeloa – EU-Football.info 
(tr) Álvaro Arbeloa – Mackolik.com 
Artikkelen har ingen egenskaper for sosiale medier i Wikidata
(no) Liverpool.no om Arbeloa
(en) Thisisanfield.com player profile
(en) Official Liverpool profile
(es) Transfer to Liverpool FC
(es) Personal Website
(en) LFChistory.net player profile